( 190 ) 
Opinio celeberrimi Lyonet (1). 
Hic celeberrimus anatomicus Batavus nos docet, in suis notis ad opus 
Cl. Lesser, Lumbricos esse oviparos-, ova esse cinerea, ovalia, acuta ab uno 
latere; per hoc acumen aut partem hanc anteriorem parvulos Lumbricos 
egredi, qui Lumbrici in se ipsos in ovis contorti erant, et postea in evo- 
lutione haud notabiles subeunt mutationes. 
Opinio clarissimi De Montegre (2). 
Hic illustx-issimus naturae scrutator ex egregiis suis observationibus col- 
legit Lumbricos esse viviparos vel saltem ovo-viviparos ; ova in corpore 
animalis excludi , et a mense Augusti reperiri magnam copiam fetuum 
in receptaculo posito ad extremitatem inferiorem canalis intestinalis ; 
hoc receptaculum extrinsecus aperiri per orificium ano adjacens ; fetus 
saepe commisceri cum ovis , et quidem illa fetibus numero praestare ; 
utraque evolvi videri in corporibus albidis (ovariis), et fetus occurrere 
primum tamquam puncta nigra ; eos ex ovariis egressos obrepere secundum 
longitudinem corporis inter stratum musculare et intestinum , gradientes 
per loca vacua quae inter se relinquunt fibrae quibus hoc ultimum organum 
(intestinum) adhaeret musculis, usque dum versantur aliquamdiu in re- 
ceptaculo, et in lucem edantur. 
Opinio clarissimorum De Blainville et Bosc (3). 
Cl. De Blainville qui fere omnes opiniones clarissimi Montegre 
adoptat, addit pro certo haheri posse Lumbricos esse ovo-viviparos, et 
pullos eorum in terra deponere; corpora posteriora albida (ovaria) trans- 
mittere eorum productum ( ova et fortasse fetus?) per vesiculas anteriores 
( organa spermatica ) , et sic fecundationem ad effectum perducere ante 
parvulorum expulsionem. Caeterum, ille auctor dubium movet de hac 
hypothesi nullo observato innitente. Tempus gestationis et vitas animalis eum 
latet. Cl. Bosc arbitratur gestationem non ultra quindecim dies extendi. 
(1) Theologie des Insectes, par Lesser, cum notis Lyonet. 
( 2 ) Ann. du Museum, loc. laud. 
(5) Dictionn. d’histoire naturelle, edit. Deterville. ( Bosc ). Dictionn. des Sciences nalu,- 
relle, ( De Blainville). 
